Fairuz Misran

Fairuz bin Misran (19 Januari 1985 – 8 September 2023) ialah seorang penyanyi dan personaliti media sosial yang berasal dari Sabah, Malaysia.

Kehidupan awal
Fairuz bin Misran dilahirkan pada 19 Januari 1985 di Sandakan, Sabah, beliau merupakan anak ketiga daripada tujuh orang adik-beradik. Mendapat pendidikan awal di SMK Bongawan, Sabah. Beliau dibesarkan di Kimanis, Papar, Sabah sebelum menetap di Wilayah Persekutuan Labuan. 

Fairuz Misran diberi gelaran klon P. Ramlee kerana dari segi rupa parasnya dan suaranya yang hampir mirip dengan P. Ramlee. Beliau juga sangat mengidolakan P. Ramlee kerana kerap kali menyadur semua lagu-lagu P. Ramlee melalui Instagram, Youtube dan Facebook miliknya.

Kerjaya
Fairuz Misran pernah menjuarai pertandingan bintang P. Ramlee peringkat Kebangsaan pada 2012. Beliau pernah juga menyertai pertandingan bintang P. Ramlee peringkat Kebangsaan pada 2010, namun tidak memenangi sebarang anugerah.

Diskografi
Single
 Tahun Tajuk Catatan2019 "Indahnya Raya" "Ikatan Asmara" ft. Baby Shima Ciptaan Harry Khalifah dan Achoi Floor 88 2021 "Untukmu" 2022 "Bak Zaman" ft. Baby Shima  

Filemografi

Filem
 Tahun Tajuk Watak Catatan 2020 The God of Wealth Dirinya sendiri Penampilan khas, filem lakonan pertama dan terakhir

Drama
 Tahun Tajuk Watak Saluran TV Catatan 2019 Pop Yeah Yeah P. Ramlee TV3 & Awesome TV Episod: "Tribute P. Ramlee"

Animasi
 Tahun Tajuk Watak Saluran TV Catatan 2010 Kai And Friends Rafi TV9 

Kematian
Fairuz Misran meninggal dunia pada hari Jumaat, 8 September 2023. Beliau meninggal dunia di Hospital WP Labuan kerana sakit dada sebelum pengsan pada pukul 1.30 tengah hari. Jenazah beliau dikebumikan pada kira-kira pukul 10 malam hari itu juga di Tanah Perkuburan Islam Tanjung Pengkalan Merbau, Kampung Sungai Bangat, Labuan.

Rujukan

Pautan luar


Kategori:Kelahiran 1985
Kategori:Kematian 2023
Kategori:Orang dari Sabah
Kategori:Penyanyi lelaki Malaysia
Kategori:Orang Malaysia berketurunan Melayu
Kategori:Muslim Malaysia